EL
L 222/12
Επίσημη Εφημερίδα της Ευρωπαϊκής Ένωσης
8.9.2023
Συνεπώς, σήματα, δείκτες παρά τη γραμμή, πινακίδες με σήματα και πινακίδες πληροφοριών κατασκευάζονται και τοποθετούνται κατά τρόπο ώστε να διευκολύνουν τα ανωτέρω.
Στα θέματα που λαμβάνονται υπόψη περιλαμβάνονται τα εξής (βλέπε σημείο 4.3.2 του παρόντος κανονισμού για παραπομπή στην ΤΠΔ ΕΧΣ): i)
κατάλληλη τοποθέτησή τους, ώστε τα εμπρόσθια φώτα της αμαξοστοιχίας να επιτρέπουν στον μηχανοδηγό να διαβάζει τις πληροφορίες,
ii) καταλληλότητα και ένταση φωτισμού, όταν χρειάζεται να φωτίζονται οι πληροφορίες, iii) σε περίπτωση χρήσης της αντανακλαστικότητας, συμμόρφωση των ανακλαστικών ιδιοτήτων του χρησιμοποιούμενου υλικού με τις σχετικές προδιαγραφές και κατασκευή των σημάτων κατά τρόπο ώστε τα εμπρόσθια φώτα της αμαξοστοιχίας να επιτρέπουν στον μηχανοδηγό να διαβάζει με ευκολία τις πληροφορίες.
Οι θάλαμοι οδήγησης σχεδιάζονται κατά τρόπο ώστε να επιτρέπουν στον μηχανοδηγό να διαβάζει με ευκολία τις απεικονιζόμενες πληροφορίες (βλέπε σημείο 4.3.3.1 του παρόντος κανονισμού για παραπομπή στην ΤΠΔ ΜΗΧ&ΕΠΤΥ).»· 21. το σημείο 4.2.2.9 αντικαθίσταται από το ακόλουθο κείμενο: «4.2.2.9.
Ε π α γ ρ ύ π ν η σ η μ η χ α ν ο δ η γ ο ύ Η δραστηριότητα του μηχανοδηγού επί της αμαξοστοιχίας παρακολουθείται ώστε να ακινητοποιείται αυτόματα η αμαξοστοιχία όταν εντοπίζεται απουσία δραστηριότητας του μηχανοδηγού.
Οι απαιτήσεις σχετικά με τα μέσα παρακολούθησης της δραστηριότητας του μηχανοδηγού επί της αμαξοστοιχίας καθορίζονται στο σημείο 4.2.9.3.1 της ΤΠΔ ΜΗΧ&ΕΠΤΥ.»· 22. το σημείο 4.2.3 αντικαθίσταται από το ακόλουθο κείμενο: «4.2.3.
Προδιαγραφές σχετιζόμενες με λειτουργίες της αμαξοστοιχίας, συμπεριλαμβανομένης της λειτουργίας με βάση το ERTMS Οι θεμελιώδεις επιχειρησιακές αρχές και οι κοινοί επιχειρησιακοί κανόνες που καθορίζονται στο προσάρτημα Β εφαρμόζονται επιπλέον του παρόντος κεφαλαίου για τη λειτουργία αμαξοστοιχιών στο σιδηροδρομικό σύστημα της Ένωσης.
Οι επιχειρησιακές αρχές και κανόνες του ERTMS που καθορίζονται στο προσάρτημα Α της παρούσας ΤΠΔ εφαρμόζονται σε περίπτωση ανάπτυξης του ERTMS.»· 23. το σημείο 4.2.3.1 αντικαθίσταται από το ακόλουθο κείμενο: «4.2.3.1. Π ρ ο γ ρ α μ μ α τ ι σ μ ό ς κ α ι π ί ν α κ α ς δ ρ ο μ ο λ ο γ ί ω ν α μ α ξ ο σ τ ο ι χ ί α ς Σύμφωνα με την οδηγία 2012/34/ΕΕ, ο διαχειριστής υποδομής γνωστοποιεί τα δεδομένα που απαιτούνται όταν ζητείται χρονοδιάδρομος αμαξοστοιχίας.
Κάθε αμαξοστοιχία πρέπει να ακολουθεί έναν πίνακα δρομολογίων, ο οποίος έχει συμφωνηθεί μεταξύ ΔΥ και ΣΕ στο πλαίσιο της διαδικασίας εκχώρησης χρονοδιαδρόμου· ο ΔΥ εξασφαλίζει τη χρονικά ακριβή κίνηση των αμαξοστοιχιών και συμβάλλει στη βελτίωση της εξυπηρέτησης κατά τον προγραμματισμό του πίνακα δρομολογίων.»· 24. το σημείο 4.2.3.3.1 αντικαθίσταται από το ακόλουθο κείμενο: «4.2.3.3.1.
Έ λ ε γ χ ο ι κ α ι δ ο κ ι μ έ ς π ρ ι ν α π ό τ η ν α ν α χ ώ ρ η σ η Η σιδηροδρομική επιχείρηση καθορίζει τους ελέγχους και τις δοκιμές που απαιτούνται ώστε κάθε αναχώρηση αμαξοστοιχίας να πραγματοποιείται με ασφάλεια.»· 25. η λέξη «επιτήρηση» στον τίτλο των σημείων 4.2.3.5.1 και 4.2.3.5.2 αντικαθίσταται από τη λέξη «παρακολούθηση»· 26. στο σημείο 4.2.3.4.3, η δεύτερη περίπτωση αντικαθίσταται από το ακόλουθο κείμενο: «—
την ενημέρωση του μηχανοδηγού για την ύπαρξη και τη θέση επικίνδυνων εμπορευμάτων στην αμαξοστοιχία,»·
27. στο σημείο 4.3.1, η γραμμή του πίνακα «Τροποποιήσεις των πληροφοριών του βιβλίου διαδρομών — Υποβαθμισμένη λειτουργία» αντικαθίσταται από το ακόλουθο κείμενο: «Βιβλίο διαδρομών
4.2.1.2.2
Υποβαθμισμένη λειτουργία
4.2.3.6
Κανόνες λειτουργίας
4.4»